 **REPUBLIKA HRVATSKA**

**KARLOVAČKA ŽUPANIJA**

 **OPĆINA PLAŠKI**

 **OPĆINSKO VIJEĆE**

**KLASA: 024-02/25-02/003**

**URBROJ: 2133-14-01/01-25-1**

**Plaški, 19. veljača 2025.**

Temeljem članka 13. stavak 8. Zakona o zaštiti od požara („Narodne novine“, broj 92/10 i 114/22) i članka 37. Statuta Općine Plaški („Glasnik Karlovačke županije“, broj 41/23), Općinsko vijeće Općine Plaški na svojoj 25. sjednici održanoj 19. veljače 2025. godine, donosi

**IZVJEŠĆE O STANJU ZAŠTITE OD POŽARA**

**I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA NA PODRUČJU OPĆINE PLAŠKI ZA 2024. GODINU**

# 1. UVOD

Zaštita od požara uređena je Zakonom o zaštiti od požara ("Narodne novine", broj 92/10, 114/22) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka
1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

# 2. ORGANIZACIJA VATROGASTVA NA PODRUČJU OPĆINE PLAŠKI

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Dobrovoljno vatrogasno društvo Plaški broji ukupno 20 operativnih vatrogasaca,
2 zaposlena i 22 volontera.

Za sudjelovanje u velikim nesrećama i katastrofama, Dobrovoljno vatrogasno društvo Plaški **raspolaže sa sljedećom materijalno-tehničkom opremom:**

* Komplet za šumske požare 10 kom,
* Interventna oprema 5 kom,
* Autocisterne,
* Malo šumsko vozilo s opremom i oprema za tehničke intervencije.

**Oprema koja se planira nabaviti u 2025. godini:**

* Oprema za spašavanje od poplava,
* Zapovjedno vozilo s kompletnom opremom.

**Dobrovoljno vatrogasno društvo Općine Plaški je tijekom 2024. godine sudjelovao u sljedećim aktivnostima:**

* 1 operativni vatrogasac s posebnim ovlastima,
* požar otvorenog prostora - 41,
* požar objekta - 4,
* tehnička intervencija - 11,
* prijevoz vode - 24
* poplave - 3.

# 3. PREVENTIVNA DJELATNOST I PLANSKI DOKUMENTI U PODRUČJU ZAŠTITE OD POŽARA

Općina Plaški, obavezana je temeljem iskustva iz protekle požarne sezone izvršiti usklađivanje svih podataka i odrednica iz važećih planova zaštite od požara.

Općina Plaški obavezna je organizirati sjednice Stožera civilne zaštite i vatrogasnog zapovjedništva, tematski vezano uz pripremu požarne sezone na kojima je potrebno:

* razmotriti stanje zaštite od požara na području Općine Plaški i usvojiti Plan rada za tekuću požarnu sezonu,
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone,
* predložiti usvajanje Plana operativne provedbe Programa aktivnosti na području Općine Plaški,
* predložiti usvajanje Plana aktivnog uključenja svih subjekata zaštite od požara na području Općine Plaški, vodeći računa o uskladbi s Planom angažiranja vatrogasnih snaga na području Karlovačke županije,
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara, sukladno odredbama Plana intervencija kod velikih požara otvorenog prostora na teritoriju Republike Hrvatske (“Narodne novine”, broj 25/01), a izvješće o istome dostaviti Vatrogasnoj zajednici Karlovačke županije,
* razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19).
* izvješća (zapisnici) i radni materijali sa svakog održanog Stožera civilne zaštite Općine Plaški obavezno se dostavljaju nadležnoj Vatrogasnoj zajednici Karlovačke županije – županijskom vatrogasnom zapovjedniku i Službi civilne zaštite Karlovac.

# 4. FINANCIRANJE

# Općina Plaški tijekom 2024. godine uložila je u vatrogastvo – DVD Plaški ukupno 53.000,00 eura.

# 5. ZAKLJUČAK

Zakonska je obveza čelništva jedinice lokalne samouprave skrbiti o potrebama i interesima građana na svom području za organiziranjem učinkovite protupožarne zaštite. Jedan od segmenta protupožarne zaštite je organiziranje vatrogasnih postrojbi, koje su stručno osposobljenje u provedbi protupožarne preventive, gašenju požara, spašavanju ljudi i imovine ugroženih požarom i eksplozijom te pružanju tehničke pomoći u nezgodama, ekološkim i drugim nesrećama.

 Promidžbenim aktivnostima potrebno je nastaviti na jačanju svijesti građana o pridržavanju preventivnih mjera zaštite od požara, kojima se žitelje upozorava na opasnosti uporabe otvorene vatre i drugih potencijalnih opasnosti od nastanka požara.

# 6. IZVJEŠĆE PO TOČKAMA GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE OPĆINE PLAŠKI ZA 2024. GODINU:

Sukladno članku 13. stavka 4. Zakona o zaštiti od požara („Narodne novine“, broj 92/10, 114/22), članka 37. Statuta Općine Plaški („Glasnik Karlovačke županije“, broj 41/23), a temeljem Procjene ugroženosti od požara i tehnološke eksplozije 1. Revizija („Glasnik Karlovačke županije“, broj 1/2024) i Godišnjeg provedbenog plana unapređenja zaštite od požara na području Karlovačke županije za 2024. godinu („Glasnik Karlovačke županije“, broj 54b/23), Općinsko vijeće Općine Plaški na 19. sjednici održanoj 20. prosinac 2023. godine donosi Godišnji provedbeni plan unapređenja zaštite od požara za područje Općine Plaški za 2024. godinu (KLASA: 024-02/23-01/043, URBROJ: 2133-14-01/01-23-1, od 20. prosinac 2023. godine) objavljen u „Glasniku Karlovačke županije“, broj 1/2024.

* Na temelju članka 13. i članka 14. Zakona o zaštiti od požara („Narodne novine“,
broj 92/10, 114/22) i članka 37. Statuta Općine Plaški („Glasnik Karlovačke županije“, broj 41/23), Općinsko vijeće Općine Plaški donosi Odluku o usvajanju Procjene
ugroženosti od požara i tehnološke eksplozije 1. revizija (KLASA: 024-02/23-02/054, URBROJ: 2133-14-01-01/23-1 od dana 20. prosinac 2023.) objavljenu u „Glasniku Karlovačke županije“, broj 1/2024.
* Na temelju članka 13. stavka 1. Zakona o zaštiti od požara („Narodne novine“, broj 92/10, 114/22) i članka 37. Statuta Općine Plaški („Glasnik Karlovačke županije“, broj 41/23), Općinsko vijeće Općine Plaški donosi Odluku o usvajanju Plana zaštite od požara (KLASA: 024-02/23-02/055, URBROJ: 2133-14-01-01/23-1 od dana 20. prosinac 2023.) objavljenu u „Glasniku Karlovačke županije“, broj 1/2024.
* Općinski načelnik Općine Plaški donio je Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara (KLASA: 214-01/17-01/05, URBROJ: 2133/14-01-17-1 od 31. ožujka 2017. godine) objavljen u “Glasniku Karlovačke županije“, broj 10/2017.
* DVD Plaški, a sukladno izračunu o potrebnom broju vatrogasaca iz Procjene ugroženosti od požara i tehnološke eksplozije 1. revizija Općine Plaški i Plana zaštite od požara Općine Plaški osigurava i održava potreban broj operativnih vatrogasaca s važećim liječničkim potvrdama te ih kontinuirano osposobljava i obučava za različite specijalnosti u vatrogastvu.
* DVD Plaški opremljen je sukladno Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društva („Narodne novine”, broj 91/02, 125/19), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koristite prilikom vatrogasne intervencije („Narodne novine”, broj 31/11, 125/19), odnosno temeljem Procjene ugroženosti od požara i tehnološke eksplozije 1. revizija i Plana zaštite od požara Općine Plaški (opremanje nadzire zapovjedništvo Vatrogasne zajednice Karlovačke županije putem stručnog nadzora).
* U postupku donošenja prostorno – planske dokumentacije (prvenstveno provedbene) Općina Plaški primjenjuje mjere zaštite od požara sukladno važećim propisima.
* Na području Općine Plaški nema odlagališta otpada, ali ima jedno mobilno reciklažno dvorište.
* Općinsko vijeće Općine Plaški donijelo je Odluku o agrotehničkim mjerama i mjerama za uređivanje i održavanje poljoprivrednih rudina na području Općine Plaški
(KLASA: 024-02/22-02/25, URBROJ: 2133-14-01/01-22-1 od dana 20. srpanj 2022. godine) objavljenu u „Glasniku Karlovačke županije“, broj 36/2022.

 **PREDSJEDNIK**

 **Ivica Klečina, dipl. theol.**